
 SISTEMUL HIDROTEHNIC INDEPENDENT SIRET
Anexa 2 						                                      Nr.1630/08.10.2026__
Anexa la Decizia nr. 28/....08.10.2026....
cod F-RU-82


ANUNŢ
pentru organizarea concursului pentru ocuparea postului vacant corespunzător funcției contractuale de execuție, pe perioadă nedeterminată, de inginer la Serviciul  Situații de Urgenta și Dispecerat (1post) din cadrul Sistemului Hidrotehnic Independent Siret - sediu


Sistemul Hidrotehnic Independent Siret , cu sediul în orașul Siret, strada Alexandru Cel Bun , nr. 61, județul Suceava, instituție publică de interes național, organizează concurs pentru ocuparea postului  vacant corespunzător funcției contractuale de execuție, pe perioadă nedeterminată , de inginer la Serviciul Situații de Urgență si Dispecerat (1post) , din cadrul Sistemului Hidrotehnic Independent Siret.
Condițiile specifice necesare în vederea participării la concursul pentru ocuparea postului corespunzător funcției contractuale de execuție, precum și calendarul desfășurării concursului sunt:
-  studii: superioare de lungă durată absolvite cu diplomă de licență ;
- domeniul : inginerie 
- specialitatea: științe inginerești;
- vechime în muncă și în specialitate - nu este cazul.
- disponibilitatea pentru lucru în ture, și/sau program normal de 8 ore/zi.
- cunoașterea și utilizarea în mod curent a următoarelor programe și aplicații : Microsoft Word , Microsoft Excel, Google Earth, Poștă electronică , Aplicații Web, Power Point, Internet.
Calendar de desfășurare al concursului pentru ocuparea funcției contractuale  de inginer la Serviciul Situații de Urgență si Dispecerat (1 post), din cadrul Sistemului Hidrotehnic Independent Siret:
 Concursul se va desfășura la sediul Sistemului Hidrotehnic Independent Siret din strada Alexandru Cel bun, nr.61, localitatea Siret, județul Suceava după următorul calendar:
Publicarea anunțului: 09.10.2026
- 23.10.2026, ora 13:00 - data limită de depunere la registratura Sistemului Hidrotehnic Independent Siret a dosarelor de participare la concurs;     
- 27.10.2026, ora 10:00 - selecţia dosarelor de concurs pentru postul de inginer;
- 28.10.2026 , ora 15:30 - termen de afişare rezultate la selecţia dosarelor de concurs;
- 29.10.2026 , ora 15:30 - termen de depunere contestaţii cu privire la rezultatul selecţiei dosarelor de concurs;
- 30.10.2026 , ora 13:00 - termen de afişare a rezultatelor privind contestaţia la selecţia dosarelor de concurs;
- 02.11.2026, ora 10:00 - desfăşurare probă scrisă pentru postul de inginer ;
- 03.11.2026, ora 15:30 - termen de afişare rezultate proba scrisă;
[bookmark: _Hlk215058639]- 04.11.2026, ora 15:30 -  termen de depunere contestaţii cu privire la rezultatul probei scrise;
- 05.11.2026, ora 15:30 - termen de afişare a rezultatelor privind contestaţia la rezultatele probei scrise;
- 06.11.2026, ora 10:00 -  susţinerea interviului pentru postul de inginer;
- 09.11.2026, ora 15:30 -  termen de afişare a rezultatelor privind interviul;
- 10.11.2026, ora 15:30 -  termen de depunere contestaţii cu privire la rezultatul interviului;
- 11.11.2026, ora 15:30 - termen de afişare a rezultatelor privind contestaţia la rezultatele interviului și termen de afişare a rezultatelor finale.
Conform art.35 al Hotărârii de Guvern nr.1336 din 2022, pentru înscrierea la concurs candidaţii vor prezenta un dosar care va conţine următoarele documente:
a) formular de înscriere la concurs, conform modelului prevăzut la anexa nr. 2 din HG 1336/2022;
b) copia actului de identitate sau orice alt document care atestă identitatea, potrivit legii, aflat în termen de valabilitate; 
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;
e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;
f) cazierul judiciar sau, după caz, extrasul de pe cazierul judiciar;
g) adeverinţă medicală care să ateste starea de sănătate corespunzătoare eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;
h) curriculum vitae, model european;
Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii.
         	Copiile de pe actele prevăzute la lit. b) - e), se prezintă însoţite de documentele originale, care se certifică cu menţiunea „conform cu originalul“ de către secretarul comisiei de concurs.
Documentul prevăzut la lit. f), poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecția dosarelor are obligaţia de a completa dosarul de concurs cu originalul cazierului judiciar, anterior datei de susținere a probei scrise și/sau probei practice a concursului.
Dosarele de concurs se depun la Serviciul RURP (Resurse Umane) sau pot fi transmise de candidaţi prin Poşta Română, serviciul de curierat rapid, poşta electronică sau platformele informatice ale autorităţilor sau instituţiilor publice în termen de 10 zile lucrătoare de la data afișării anunțului pentru ocuparea postului vacant.
În situaţia în care candidaţii transmit dosarele de concurs prin Poşta Română, serviciul de curierat rapid, poşta electronică sau platformele informatice ale instituţiilor sau autorităţilor publice, candidaţii primesc codul unic de identificare la o adresă de e-mail comunicată de către aceştia şi au obligaţia de a se prezenta la secretarul comisiei de concurs cu documentele prevăzute la alin. b) - e) în original, pentru certificarea acestora, pe tot parcursul desfăşurării concursului, dar nu mai târziu de data şi ora organizării probei scrise/practice.
Transmiterea documentelor prin poşta electronică se realizează în format .pdf cu volum maxim de 1 MB, documentele fiind acceptate doar în formă lizibilă, la adresa de mail: dispecerat.shsr@das.rowater.ro.
Nerespectarea prevederilor referitoare la transmiterea și înregistrarea dosarului de concurs, după caz, conduce la respingerea candidatului.
Poate ocupa un post vacant sau temporar vacant persoana care îndeplineşte condiţiile prevăzute în art. 15 din Hotărârea de Guvern nr.1336 din 2022:
a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
b) cunoaşte limba română, scris şi vorbit;
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;

                                       
Bibliografie și tematică pentru  
Ocuparea postului de inginer în cadrul serviciului Situații de Urgență și Dispecerat 

BIBLIOGRAFIE
Apărare împotriva inundațiilor, M. Sălărescu, M. Podani, Editura Tehnică, 1993
Legea Apelor nr. 107/1996 actualizată
Viituri și măsuri de apărare, Ion Giurma, Editura „Gh. Asachi”, Iași 2003
HG 1176/2005 privind „Statutul de organizare și funcționare a A.N. „Apele Române”
Prevenirea și combaterea inundațiilor, Dr. Ing. Vasile Chiriac, Dr. Ing. Andrei Filotti, Prof. Ing. Ion A. Manoliu, Editura CERES – 1980

TEMATICĂ
Bazinul hidrografic și rețeaua hidrografică
Unde de viitură
Monitorizarea cantitativă și calitativă a cursurilor de apă
Metode de apărare împotriva inundațiilor
Dispeceratul apelor și procesul informațional
Bilanțul scurgerilor pe bazine hidrografice
Regulamentul privind gestionarea situațiilor de urgență generate de fenomene hidrometeorologice periculoase având ca efect producerea de inundații, secetă hidrologică, precum și incidente/accidente la construcții hidrotehnice, poluări accidentale ale cursurilor de apă și poluări marine în zona costieră – aprobat prin Ordinul comun al MAP și al MAI nr. 459/78 din 2019.
Ordinul comun MAI și MMP nr. 459/78/2019 pentru aprobarea „Regulamentului privind gestionarea situațiilor de urgență generate de fenomene hidrometeorologice periculoase având ca efect producerea de inundații, secetă hidrologică, precum și incidente/accidente la construcții hidrotehnice, poluări accidentale ale cursurilor de apă și poluări marine în zona costieră"

PRINCIPALELE ATRIBUȚII ALE POSTULUI PENTRU ACTIVITATEA DE DISPECERAT:

Asigură serviciul de permanență inclusiv în zilele libere sau sărbătorile legale, conform graficului de tură;
Colectează, validează și transmite date și informații privind problemele de specialitate pe raza bazinului hidrografic administrat de către S.H.I. Siret, asigurând funcționarea fluxului informațional;
[bookmark: _Hlk181865859]Recepționează, validează și transmite bilanțul hidrologic zilnic al lacuri de acumulare Rogojești și Bucecea ale S.H.I. Siret, pentru 24 de ore, prin calculator la Dispeceratul  Administrației Bazinale de Apă Siret - Bacau 
Recepționează, validează și transmite zilnic în "starea sistemului" prin calculator la Dispeceratul  Administrației Bazinală de Apă Siret - Bacau " date referitoare la situația meteorologică, hidrologică, date referitoare la construcțiile hidrotehnice, alimentarea cu apă a beneficiarilor, calitatea apelor, măsuri și intervenții întreprinse și sistem informațional.
Se preocupă de pregătirea profesională  permanentă; 
Își însușește prevederile reglementărilor specifice domeniului de activitate necesare exercitării atribuțiilor postului;
Execută orice alte sarcini repartizate de către Director/ Director tehnic/ Șeful ierarhic,    după caz, pentru realizarea strategiilor pe termen scurt ale organizației, în conformitate cu domeniul de competență și în limitele respectării temeiului legal.
Informaţii suplimentare se pot obţine sediul din orașul Siret, strada Al. Cel Bun , nr. 61, județul Suceava sau la numărul de telefon 0230280736, interior RURP, persoană de contact: Cornelia Palievici  - secretar comisie de concurs şi comisie de soluţionare a contestaţiilor.




  Șef Sistem,					           
  ing.Andi-Ionuț PENIUC		                         





Secretar comisie concurs 
ec.Cornelia Palievici	

